29. novembra 1830 se je začela prva vstaja proti ruskemu cesarstvu (novembrska vstaja). Uporniki so uspeli v Varšavi za kratek čas ustanoviti revolucionarno poljsko vlado in Kraljevino Poljsko, ki pa je prenehala obstajati po padcu vstaje 1831. Po njej so ruske oblasti zaprle varšavsko univerzo in rusificirale šolstvo. Zaradi neugodnih političnih razmer se je veliko literarnih ustvarjalcev izselilo in delovalo v emigraciji. Njeno središče je postala Francija, predvsem Pariz. Tam so ustanovili različna društva in krožke, ki so se zavzemali za narodno samostojnost.